kardosdrur/scandi-wiki huggingface dataset:
Tyske Fædrelandsparti

Det Tyske Fædrelandsparti () var i en kort periode i slutningen af 1. Verdenskrig  et  højreekstremistisk parti i det tyske Rige. Det spillede en afgørende rolle i skabelsen af Dolkestødslegenden og bagvaskelsen af visse politikere som "November-Kriminelle".

Med støtte fra det Altyske Forbund blev partiet grundlagt i september 1917 og repræsenterede konservative, nationalistiske, antisemitiske og nationalromantiske (völkische) politiske kredse, som var forenede i deres modstand mod den fredsresolution, som blev vedtaget af den tyske rigsdag i juli 1917. Partiets ledere var Wolfgang Kapp (mest kendt for Kappkuppet) og admiral Alfred von Tirpitz (marineminister og leder af partiet efter krigen). Walter Nicolai, chef for den militære efterretningstjeneste, var også en af støtterne.  Aviskongen baron Alfred Hugenberg var også et fremtrædende medlem. Partiets politiske indflydelse var på sit højeste i sommeren 1918, hvor det havde omkring 1.250.000 medlemmer. Dets vigtigste kilde til finansiering var hærledelsen under Paul von Hindenburg.

Partiet blev officielt opløst ved novemberrevolutionen den 10. december 1918. De fleste af dens medlemmer tilsluttede sig senere det Tysknationale Folkeparti (DNVP), det store højreorienterede parti under Weimarrepublikken.

Et medlem, Anton Drexler, dannede et lignende parti, det tyske arbejderparti, som senere blev til det nationalsocialistiske tyske arbejderparti (NSDAP), der kom til magten i 1933 under Adolf Hitler.

Referencer 

 Bibliografi
  (Udgivet i Tyskland som Pullach Intern, 1971, Hoffman og Campe Verlag, Hamburg)
 Historisches Lexikon Bayerns: Deutsche Vaterlandspartei, 1917/18 (Sarah Hadry)

Eksterne henvisninger 

 Kort oversigt

Etableret i 1917
Ophørt i 1918
Fædrelandsparti
Højreekstremisme
Sirius (band)

Sirius var et dansk dansktop-band fra 1970'erne og 1980'erne. Bandet udsprang af Sir Henry & His Butlers og bestod af Ole Bredahl, Mogens Holm Andersen, Susanne Hamalainen og Susanne Winstrøm.

Bandet huskes bedst for sangen Ka' du ha' det rigtig godt fra 1977 og deltog også i Dansk Melodi Grand Prix 1988 med sangen Ene.

Eksterne henvisninger 
 

Musikgrupper fra Danmark
Deltagere ved Dansk Melodi Grand Prix 1988
Musikgrupper fra 1974
Julia Spetsmark

Julia Spetsmark (født 30. juni 1989) er en svensk fodboldspiller, der fra 1. januar 2018 spiller for den amerikanske klub North Carolina Courage i NWSL. Hun har tidligere spillet for KIF Örebro DFF i Damallsvenskan. Hun fik debut for Sveriges fodboldlandshold den 21. oktober 2016 i en venskabskamp mod Iran, som Sverige vandt 7-0.

Hæder 
KIF Örebro DFF
Toer
 Damallsvenskan: 2014

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Plænen

Plænen er et åbent område i forlystelsesparken Tivoli i det indre København. Den blev etableret i 1968, hvor den blev anlagt i sammenhæng med restaurant Perlen, og blev tegnet Simon Henningsen. I den nordlige del af Plænen er en overdækket scene, med et vifteformet tag.

Den ligger mellem Hotel Nimb, Glassalen og Tivolis Koncertsal. Det er et græsbeklædt område, deraf navnet "Plænen". 

På Plænen bliver der afholdt forskellige koncerter og arrangementer. Henover sommeren har der siden 1997 været afholdt række openair koncerter kaldet Fredagsrock. I begyndelsen var det primært rock-navne der optrådte, men det er senere blevet mere pop-præget samt andre genrer. Koncerterne bliver set af omkring 20.000 personer, og i sæsonen 2013 var det gennemsnitlige antal publikum omkring 19.500 personer.  Tivoli tillader højest ca. 33.000 gæster inde i haven ad gangen. Sammenlagt trækker koncerterne omkring 500.000 gæster henover sæsonen, og det er dermed et af de mest besøgte koncertsteder i Danmark.

De optrædende er i stor udstrækning danske bands, men en lang række internationale navne har også stået på scenen. Særligt den danske popgruppe Shu-bi-dua har optrådt mange gange på Plænen, og deres koncert i løbet af sommeren har været en af traditionerne i Tivoli. I de første 15 år af koncerterne havde de optrådt der ni gange, hvilket kun Big Fat Snake også havde gjort. I den biografiske dokumentar Shu-Bi-Dua - Tanketorsk eller Stjerneskud fra 2003 udtalte Michael Hardinger og Michael Bundesen at Plænen havde været deres egen niché.

Derudover bruges Plænen og scenen også til Lørdagsswing, og i december måned afholdes der julemarked. Tivoli-Garden spiller på Plænen hver søndag.

Galleri

Referencer 

Tivoli
Etableret i 1963
M/S Ritan

M/S Ritan færøskːrita = „(ride“) er en passager og fragtfærge på Færøerne, som  flere gange om dagen sejler fra havnen i Hvannasund (Viðoy) over farvandet Fugloyarfjørður til øerne Svínoy og Fugloy. Alle anløbsøerne tilhører Færøernes nordligste øer Norðoyar. Postbåden Másin sejlede fra 1959 til 2010 på ruten. Den blev i 2010 afløst af den nuværende færge. Skibet ejes af Færøernes Landsstyre som driver det rederiet Strandfaraskip Landsins.

Beskrivelse 
Ritan blev i 1971 bygget i den hollandske by Monnickendam. Det 80,80 BRT store skib kan maksimalt have 125 passagerer ombord. Færgen er drevet af to V6-motorer-firetakts-dieselmotorer fremstillet af skibsmotorfabrikken Volvo Penta af typen TAMD 122 A 86 7955, som via to undersætningsgear trækker de to propeller. To Volvo-Penta-dieselgeneratorer af typen D138-N MH (FE) såvel en nødgenerator sørger for strømforsyningen.

Færgetider 
Færgen sejler om sommeren fire gange hver dag og om vinteren tre gange fra Hvannasund. For strækningen Hvannasund til Svínoy behøver færgen en halv time, fra Svínoy til Kirkja på Fugloy et kvarter og fra Kirkja til Hattarvík 10 minutter.

Turisme 
Færgen sejler tæt ved land, og giver dermed passagererne  muligheden for at se det rige fugleliv på klipperne, får der græsser på de stejle fjeldsider og måske en gruppe sæler, som slapper af på klipperne.

Galleri

Eksterne henvisninger og kilder 
 Oversat fra Wikipedia de
 Sejlplan
 www.vesselfinder

Noter 

Skibe fra Færøerne
Færger fra Færøerne
Børskrak

Børskrak er en betegnelse som bruges, når børsen falder usædvanligt meget, som regel på grund af få kunder så sælgeren må sænke priserne for at få køberne interesserede og dermed få omsat varen. Børskrak kan føre til finansielle kriser.

Navnet på nedbrudet opstod i forbindelse med det store sammenbrud på børsen i Wien i 1873.

Historisk 
Store børskrak i historien:
Amsterdams bankkrise 1763 
Børskrakket i Wien 1873  
Wall Street-krakket 24 oktober 1929, cirka -40 procent på en måned.
Sort Mandag 19 oktober 1987, DJIA cirka -22 procent på en dag.
IT-boblen marts 2000 - oktober 2002, cirka -73 procent på to år. 
Finanskrisen 2007-2009  hvoraf -20 procent på fem dage (6–10 oktober 2008).

Referencer 

Finansiel økonomi
Aktiemarked
Signe Holt Andersen

Signe Holt Andersen (født 28. august 1999) er en dansk fodboldspiller, som spiller i den næstbedste italienske række for klubben Lazio. Hun kom til klubben i sommeren 2021 og spillede tidligere for svenske Växjö DFF og danske VSK Aarhus. Hun har desuden mange ungdomslandskampe på cv'et.

Referencer

Eksterne henvisninger 

Fodboldspillere fra Danmark
Maria Christina af Østrig (1858–1929)

Maria Christina af Østrig (tysk: Erzherzogin Maria Christina Désirée Henriette Felicitas Rainiera von Habsburg-Lothringen VA, (spansk: María Cristina Desirée Enriqueta Felicidad Raniera de Habsburgo-Lorena eller María Cristina de Austria) (født 21. juli 1858 på slottet Židlochovice/Groß Seelowitz nær Brno/Brünn, Sydmähren, Kejserriget Østrig; død 6. februar 1929 i det kongelige palads, Madrid) var en ærkehertuginde, der blev Spaniens dronning i 1879 – 1885 og som var regerende enkedronning i 1885 – 1902. Hun var gift med Alfons 12. af Spanien og mor til Alfons 13. af Spanien.

Forældre og søskende 
Maria Christina af Østrig var datter af Elisabeth Franziska af Østrig-Ungarn og Karl Ferdinand af Østrig.

Blandt hendes søskende var 
 Marie Therese af Østrig-Este, gift med Ludwig 3. af Bayern, der blev Bayerns sidste konge
 Frederik af Østrig-Teschen

Maria Christina var søsterdatter til belgiernes dronning Marie Henriette af Østrig, gift med kong Leopold 2. af Belgien.

Maria Christina af Østrig var barnebarn af Karl af Østrig (1771-1847), Henriette Alexandrine af Nassau-Weilburg, Josef af Østrig (1776-1846) (Palatin af Ungarn) og Maria Dorotea af Württemberg.

Ægteskab 
I 1879 blev Maria Christina af Østrig gift med kong Alfons 12. af Spanien. Han havde været gift før. De fik to døtre. 

I 1885 døde kong Alfons 12. af tuberkulose. Dronning Maria Christina blev indsat som regent for sin ældste datter. Få måneder senere fødte Maria Christina en søn. Han blev straks udråbt som konge under navnet Alfons 13. af Spanien. 

Enkedronning Maria Christina fortsatte som regent, indtil Alfons 13. blev 16 år i 1902.

Kilder 

Dronninger af Spanien
Dronningemødre
Algeriets håndboldlandshold (herrer)

Algeriets håndboldlandshold er det nationale håndboldlandshold i Algeriet for mænd, som kontrolleres af landets håndboldforbund, Algeriets håndboldforbund.

Resultater

VM

Afrikamesterskabet

Eksterne henvisninger 
 IHF profil

Håndboldlandshold (herrer)
Herrehåndboldlandshold
Slatteryrapporten

Slatteryrapporten, officielt Problemet med Alaska Udvikling (The Problem of Alaskan Development), blev produceret af USAs Department of the Interior under indenrigsminister Harold L. Ickes i 1939-1940. Den blev opkaldt efter sekretæren for indenrigsministeren Harry A. Slattery. Rapporten, der behandlede Alaskas udvikling gennem indvandring, omfattede et forslag om at flytte europæiske flygtninge, især jøder fra Nazi-Tyskland og Østrig, til fire steder i Alaska, herunder Baranof Island og Mat-Su Valley. Skagway, Petersburg og Seward var de eneste byer, der godkendte forslaget.

Rapporten 
I november 1938, to uger efter Krystalnatten, foreslog Ickes at tilbyde Alaska som et "fristed for jødiske flygtninge fra Tyskland og andre områder i Europa hvor jøderne er udsat for undertrykkelse".  Dette ville omgå normale indvandringskvoter, fordi Alaska endnu ikke var blevet en stat.

Den sommer havde Ickes besøgt Alaska og var mødtes med lokale embedsmænd for at diskutere forbedring af den lokale økonomi og styrkelse af sikkerheden i et område, der blev betragtet som sårbart overfor angreb fra Japan. Ickes tænkte, at europæiske jøder kunne være løsningen.

Reaktion 
Planen vandt en smule støtte fra ledere blandt amerikanske jøder, med undtagelse af den amerikanske jødiske zionistorganisation Ameinu.  Rabbi Stephen Wise, præsident for den Amerikanske Jødiske Kongres, udtalte, at vedtagelsen af Alaska-forslaget ville give "et forkert og skadeligt indtryk ... at jøder overtager en del af landet til afvikling."

Nogle ikke-jødiske amerikanere gik også imod forslaget, idet de hældede til anti-jødisk retorik og frygten for socialismen, der almindeligvis blev anset for at være forbundet med europæiske jødiske befolkninger.

Planen fik et alvorligt slag, da Franklin Roosevelt fortalte Ickes, at han insisterede på at begrænse antallet af flygtninge til 10.000 om året i fem år og med den yderligere begrænsning, at jøder ikke udgjorde mere end 10% af flygtningene. Roosevelt nævnte aldrig Alaskaforslaget offentligt, og uden hans støtte døde planen.

Fiktion 
Det yiddische politiforbund er en roman fra 2007 af den amerikanske forfatter Michael Chabon.

Se også 
 Jødiske autonome oblast

Referencer 

Alaska
Zionisme
Det jiddische politiforbund

Det Jiddische politiforbund (originaltitel: The Yiddish Policemen's Union) er en roman fra 2007 af den amerikanske forfatter Michael Chabon, oversat til dansk af Svend Ranild. Den er en alternativ historie- og detektivroman, der foregår i en tidslinje hvor millioner af europæiske jøder har bosat sig i Sitka, Alaska, og Israel blev udryddet få måneder efter sin grundlæggelse i 1948.

I Det Jiddische politiforbund blev Slatteryrapporten fra 1940, der forslog at lade jøder der flygtede fra nazisterne bosætte sig midlertidigt i Alaska, implementeret. USAs regering opretter Sitka-distriktet, hvor millioner af jiddischtalende jøder bosætter sig, og Sitka bliver dermed en millionby og et centrum for jødisk kultur. Da Israel taber den arabisk-israelske krig 1948 bliver distriktet det nærmeste jøderne kommer på et hjemland. Efter planen vil Sitka blive del af Alaska igen efter 60 år, og byens befolkning står derfor en usikker fremtid i møde.

Hoveddelen af romanen foregår i nutiden, hvor betjenten Meyer Landsman efterforsker mordet på en narkoman på hotellet hvor han bor. Hans chef giver ham ordrer til at lukke sagen, fordi politiet snart skal opløses i forlængelse af Sitkas tilbageførsel til Alaska. Landsman bliver kontaktet af en gruppe mennesker, der gerne vil have ham til at fortsætte efterforskningen, og det viser sig at mordofferet var mere end bare en narkoman.

Kilder

Litteratur i 2007
Romaner fra USA
Billy Murray

William Thomas "Billy" Murray (født 25. maj 1877, død 17. august 1954) var en amerikansk sanger, der var en af de mest populære i USA i begyndelsen af 1900-tallet. Han var en stor stjerne inden for vaudeville og indspillede et væld at grammofonplader i sin karriere.

Sangere fra USA
Shintaro Kurumaya

Shintaro Kurumaya (født 5. april 1992) er en japansk fodboldspiller.

Japans fodboldlandshold

|-
|2017||3||0
|-
!Total||3||0
|}

Eksterne henvisninger

Fodboldspillere fra Japan
Junya Ito

Junya Ito (født 9. marts 1993) er en japansk fodboldspiller.

Japans fodboldlandshold 

|-
|2017||3||0
|-
!Total||3||0
|}

I november 2022 blev Ito udtaget til Japans trup til VM i 2022.

Referencer

Eksterne henvisninger 
 

Fodboldspillere fra Japan
Deltagere ved verdensmesterskabet i fodbold 2022
Hiroyuki Abe

Hiroyuki Abe (født 5. juli 1989) er en japansk fodboldspiller.

Japans fodboldlandshold

|-
|2017||3||0
|-
!Total||3||0
|}

Eksterne henvisninger

Fodboldspillere fra Japan
Genta Miura

Genta Miura (født 1. marts 1995) er en japansk fodboldspiller.

Japans fodboldlandshold

|-
|2017||2||0
|-
!Total||2||0
|}

Eksterne henvisninger

Fodboldspillere fra Japan
Shoma Doi

Shoma Doi (født 21. maj 1992) er en japansk fodboldspiller.

Japans fodboldlandshold

|-
|2017||2||0
|-
!Total||2||0
|}

Eksterne henvisninger

Fodboldspillere fra Japan
Kazuki Nagasawa

Kazuki Nagasawa (født 16. december 1991) er en japansk fodboldspiller.

Japans fodboldlandshold

|-
|2017||1||0
|-
!Total||1||0
|}

Eksterne henvisninger

Fodboldspillere fra Japan
Shuto Yamamoto

Shuto Yamamoto (født 1. juni 1985) er en japansk fodboldspiller.

Japans fodboldlandshold

|-
|2017||1||0
|-
!Total||1||0
|}

Eksterne henvisninger

Fodboldspillere fra Japan
Kento Misao

Kento Misao (født 16. april 1996) er en japansk fodboldspiller.

Japans fodboldlandshold

|-
|2017||1||0
|-
!Total||1||0
|}

Eksterne henvisninger

Fodboldspillere fra Japan
Pittaer

Pittaer (Pittidae) er en familie af spurvefugle, som lever i det tropiske Asien og Australasien samt for enkelte arters vedkommende i Afrika. Familien indeholder tre slægter: Pitta, Erythropitta og Hydrornis.

Spurvefugle
Djembe

Djembe er en tromme, et musikinstrument indenfor slagtøjsfamilien.

Kroppen er lavet af træ og skindet er gerne af ged, hvor hårene er skrabet af. Kroppen består af to hovedformer, hvor den øverste del er større end den nederste. Den stammer oprindeligt fra Vestafrika.

Instrumentet kan spilles siddende på en stol eller lignende, eller ved at sidde overskrævs med trommen liggende på jorden og skindet pegende forover.
Man spiller kun med hænderne og benytter hovedsageligt tre forskellige slag:
 Med flad hånd på midten af skinnet (udtales "gung").
 Med de to yderste led på fingrene med fingrene samlet mod den yderste del af skindet (håndfladen træffer kanten på trommen hvor trommen er nærmest den som spiller) (udtales "gå"/"då").
 Med ringe- og langefinger som slåes/"kastes" sidevejs mod kanten af trommen på højre eller venstre side (åbne fingre bortset fra ringe- og langefinger som holdes sammen, slaget træffer trommen med den siden af ringefingeren som vender mod lillefingeren) (udtales "pa"/"ta").

Percussion
Venezuela-chachalaca

Venezuela-chachalaca (Ortalis ruficauda) er en hønsefugl, der lever i det nordlige Colombia, det nordlige Venezuela og på øen Tobago. Den er en af Trinidad og Tobagos nationalfugle.

Underarter
Der findes to underarter af Venezuela-chachalaca:
 Rusthalet chachalaca, Ortalis ruficauda ruficauda
 Rustgumpet chachalaca,  Ortalis ruficauda ruficrissa

Kilder og eksterne henvisninger 

 Danske navne på alverdens FUGLE Arkiveret version fra juli 2013.
  Avibase - the world bird database

Hønsefugle
Colombias fugle
Venezuelas fugle
Jingle Bells

"Jingle Bells" (på dansk "Bjældeklang") er en af de bedst kendte og mest udbredte amerikanske sange i hele verden. Den blev skrevet James Lord Pierpont (1822–1893) og udgivet under titlen "One Horse Open Sleigh" i efteråret 1857. Det bliver hævdet at den oprindeligt blev skrevet til at blive sunger i søndagsskolens kor, men historikere er dog ikke enige om det, da de mener den er for "hastig" (og sekulr) til at blive sunget i en børnekor i en kirken.

Selvom den oprindeligt var tiltænkt Thanksgiving, og ikke at have nogen forbindelse til jul, så blev den associeret med julemusik og juletid generelt i årtierne efter den blev opført første gang på Washington Street i Boston in 1857. I nogle områder begyndte forskellige kor at gøre den til en del af deres repertoire i 1860'erne og 1870'erne, og den var med i forskellige college-antologier i 1880'erne. Den blev indspillet første gang i 1889 på Edisoncylinder.

På dansk er sangen blevet oversat til "Bjældeklang", og den er indspillet af Otto Leisner.

Referencer 

Julesange
Bernardo Pasquini

Bernardo Pasquini (født 7. december 1637, død 21. november 1710) var en italiensk komponist af operaer, oratorier, kantater og klaviaturmusik. Han var en berømt udøver af musik på tangentinstrumenter i sin tid, og han var en af de mest betydningsfulde komponister for cembalo mellem Girolamo Frescobaldi og Domenico Scarlatti, ligesom han er kendt som opera- og oratorieskaber.

Komponister fra Italien
Anders Zachariassen

Anders Zachriassen (født 4. september 1991) er en dansk professionel håndboldspiller, der spiller i GOG og på det danske landshold.

Med landsholdet har han vundet VM i 2019 i Tyskland/Danmark og VM i håndbold 2021 i Egypten.

Referencer

Eksterne henvisninger 
 Spillerprofil hos Flensburg-Handewitt 
 Spillerprofil hos Dansk Håndbold Forbund
 

Håndboldspillere fra Danmark
Personer fra Sønderborg
Seille (Moselle)

Seille ( (udtale: [la sɛj]?), ) er en flod i det nordøstlige Frankrig. Det er en biflod til Mosel. Den er også kendt som Seille lorraine eller Grande Seille ("store Seille"), for at skelne den fra en anden Seille, en lille biflod til Saône.

Den udspringer nær Azoudange, i departementet Mosel. Efter Lindre-søen, passerer den uden om byen Dieuze, og krydser Vic-sur-Seille og Nomeny inden den løber ud i Mosel i Metz. Den er 138 km lang, og afvander et område på 1348 km². Det meste af  vejen ligger floden i Mosel, bortset fra  mellem Aulnois-sur-Seille og Cheminot, som er i Meurthe-et-Moselle. Seille danner også skellet mellem Mosel og Meurthe-et-Moselle fra Chambrey ved Aulnois-sur-Seille.

Øvre løb 

Med udspring i Pond-regionen, krydser Seille derpå  Saulnois, en region i den sydlige del af Mosel. Denne sektion af floden er en del af Parc naturel régional de Lorraine ("Regionale naturpark i Lorraine"). Floden strømmer derefter ind i en stor dal, hvor jorden hovedsageligt består af mergel og ler. Siden middelalderen er der gjort meget arbejde for at gøre floden sejlbar i dette område, for at dræne sumpe og for at begrænse oversvømmelserne af tilstødende lavtliggende områder.

Dens lineære forløb og træløse bredder gør at den ikke har stor landskabsmæssig betydning og erosionen af dens bredder skaber problemer. På trods af dette, er dalen af biologisk interesse: saltvandsfremkomster har ført til, at der er forskellige plantearter, som normalt kun findes ved kystlinjer, herunder salturt, strandasters og hindeknæ.

Fra  2004 er der sket genplantning af flodens bredder. 

Seille har en række bifloder, de mest vigtige er:
 Spin og Verbach, i Dieuze (højre bred)
 Ruisseau de Videlange  i nærheden af Mulcey (højre bred)
 Nard, i Marsal (venstre bred)
 Petite Seille i Salonnes (højre bred)
 Loutre Noire i Moncel-sur-Seille (venstre bred)

Nedre løb 
Seilles nedre løb er langt mere snoet langs grænsen til departementet Moselle.

Denne del af floden har forholdsvis få bifloder:
 Osson, ved Ajoncourt
 Ruisseau Saint-Jean i Létricourt (højre bred)
 Ruisseau Saint-Pierre 
Endelig, i Metz, efter at have passeret Porte des Allemands (et 1300-tals slot), flyder Seille ud i Mosel (højre bred).

Flora og fauna 
Floden er klassificeret som "Kategori II" (kategorier er baseret på typer af fisk), og er levested for et meget stort antal forskellige fisk.
Det er også hjem for en række andre dyr såsom odder, hejrer og sommerfuglelarver. Seille lider under eutrofiering.

Stednavne 
Mange byer og landsbyer indeholder navnet på floden. Her er nogle eksempler: Aboncourt-sur-Seille, Aulnois-sur-Seille, Bey-sur-Seille, Brin-sur-Seille, Mønt-sur-Seille, Haraucourt-sur-Seille, Mailly-sur-Seille, Malaucourt-sur-Seille, Moncel-sur-Seille, Morville ' -sur-Seille, Port-sur-Seille, og Vic-sur-Seille.
Endelsen "sur-Seille" betyder "ved Seille".

Eksterne henvisninger 

 Seille på Sandre databasen
 Billeder og Historien om Seille

Floder i Frankrig
Møntherre

En møntherre er indehaver af retten til at slå mønt. I Danmark har møntprægning traditionelt været et regale, dvs. et kongeligt privilegium, men også kirken har i dele af middelalderen haft del i møntretten, ligesom enkelte byer selv har ladet præge mønter.

Penge
Monnickendam

Monnickendam er en by med ca. 10.000 indbyggere i den hollandske kommune Waterland i nærheden af Amsterdam. Byen er ligger ved indsøen IJsselmeer og der er ca. 8 km til byen Purmerend

Historie 
Allerede i det 10. århundrede lå der ved enden af et vandløb en landsby, som senere på grund af oversvømmelser forsvandt.
Sandsynligvis opstod byen Monnickendam før det 13. århundrede ved at en lille sø blev inddiget. Byen fik i 1355 sine by-rettigheder og den er opkaldt efter munke som grundlagde et kloster i byen. Meget hurtigt udviklede byen sig til en vigtig fiskerihavn ved den tidligere indsø Zuiderzee. På trods af byens bymure blev den flere gange belejret og indtaget. I begyndelsen af det 15. århundrede skete der under en belejring et blodbad, så der endnu i dag findes en gade i byen med navnet 'Kermersgracht („Kermergraven“). I det 16. og 17. århundrede havde byen også en betydende handel med Østersølandene. Inddæmningen af indsøen Zuiderzee betød at fiskeriet ophørte.

At der også var miljøproblemer allerede i det 17. og 18. århundrede, vidner navnet på kanalafsnittet nordvest for Monnickendam: Stinke Vuil („stinkende skidt“). I området Graft-De Rijp var dengang en del af dets indbyggere beskæftiget med hvalfangst. Trannet blev efter at hvalfangerskibene kom tilbage til Holland bearbejdet, et håndværk, hvorved der opstod en forfærdelig stank. Derved blev de stinkende affaldsprodukter aflæsset på bestemte marker eller i vandet. Kanalafsnittet mellem De Rijp og Zuiderzee ved Monnickendam fik af den grund navnet Stinke Vuil''. I nutiden kan vandforureningen fra den gang ikke spores.

I Monnickendam befinder der sig verdens ældste klokkespil.

Galleri

Eksterne henvisninger 

 Seværdigheder i byen
 Oversat fra Wikipedia de

Noter 

Byer i Nord-Holland
Frisland
Laura Damgaard

Laura Damgaard Lund (født 16. september 1996 i Horsens) er en dansk håndboldspiller, der spiller for HH Elite.

Referencer 
 Spillerprofil hos DHDb
 Spillerprofil hos EH Aalborg 

Håndboldspillere fra Danmark
Håndboldspillere fra Skanderborg Håndbold
Cambridgeshire and Peterborough Combined Authority

Cambridgeshire og Peterborough kombinerede myndighed er et område med en folkevalgt amtsborgmester (Metro mayor eller Mayor of Cambridgeshire and Peterborough). Myndigheden blev oprettet den 3. marts 2017, men valget fandt først sted den 4. maj, og den første valgte borgmester (Metro mayor) tiltrådte den 8. maj 2017.

Den kombinerede myndighed omfatter kommunerne: Cambridge, East Cambridgeshire, Fenland, Huntingdonshire,   Peterborough og South Cambridgeshire, der alle ligger i det ceremonielle grevskab Cambridgeshire i regionen Østengland.

Englands kombinerede myndigheder